ขอสอบถามคุณค่ะ คือมีประจำเดือนล่าสุด 22-25 ธันวาที่ผ่านมานี้ แล้วมีพสพ.วันที่31 โดยไม่ใส่ถุง แล้วพึ่งทราบว่าแฟนหลั่งในเลยก็ซื้อยาคุมฉุกเฉินชนิดสองเม็ดมากินในวันที่2ค่ะ แล้ววันนี้8 มกรา ตื่นมาพบว่ามีเลือดออกที่ช่องคลอดเหมือนประจำเดือน เลยใส่ผ่าอนามัยไว้แต่พอเช็คดูสัก9โมง ก็ไม่มีเลือดออกมาเลย มันมีโอกาสเป็นการตกเลือดของผู้เริ่มตั้งครรภ์หรือป่าวค่ะ แล้วมีโอกาสตั้งครรภ์ไหม
สวัสดีค่ะ หากประจำเดือนเริ่มมาวันแรกคือ 22 ธ.ค. การมีเพศสัมพันธ์ในวันที่ 31 ธ.ค. เท่ากับมีเพศสัมพันธ์ในวันที่ 10 ของการมีประจำเดือน จึงถือว่าเลยระยะเวลาปลอดภัยไปแล้ว โอกาสที่จะตั้งครรภ์จึงมีได้แต่หากได้ทานยาคุมฉุกเฉิน ก็จะช่วยลดโอกาสการตั้งครรภ์ลงได้ ทั้งนี้ขึ้นอยู่กับความรวดเร็วในการทานด้วยค่ะ โดยหากทานเม็ดแรกภายใน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ถึง 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85%หากทานภายใน 24-48 ชั่วโมง จะป้องกันการตั้งครรภ์ได้ประมาณ 75%หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%ผลข้างเคียงจากยาคุมฉุกเฉินที่อาจพบได้ คือการมีเลือดออกจากช่องคลอดภายในช่วงเวลา 1 สัปดาห์หลังทานยา โดยเลือดอาจออกได้นานตั้งแต่ 1-4 วัน ดังนั้นการที่ มีเลือดออกหลังทานไปยา 6 วัน จึงน่าจะเป็นผลข้างเคียงของยาคุมฉุกเฉินได้ค่ะส่วนการจะตั้งครรภ์หรือไม่นั้น คงต้องรอดูประจำเดือนในเดือน ม.ค.ว่าจะมาหรือไม่ค่ะ